CELEX: 52018PC0574
Language: lt
Date: 2018-08-06
Title: Pasiūlymas TARYBOS SPRENDIMAS dėl pozicijos, kurios turi būti laikomasi Sąjungos vardu pagal Europos bendrijos bei jos valstybių narių ir Centrinės Afrikos tarpinį ekonominės partnerystės susitarimą įsteigtame EPS komitete dėl Kroatijos Respublikos stojimo į Europos Sąjungą

EUROPOS KOMISIJA
            Briuselis, 2018 08 06
            COM(2018) 574 final
            2018/0303(NLE)
            Pasiūlymas
            TARYBOS SPRENDIMAS
            dėl pozicijos, kurios turi būti laikomasi Sąjungos vardu pagal Europos bendrijos bei jos valstybių narių ir Centrinės Afrikos tarpinį ekonominės partnerystės susitarimą  įsteigtame EPS komitete dėl Kroatijos Respublikos stojimo į Europos Sąjungą
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO DALYKAS
            
            
               
                  Šis pasiūlymas teikiamas dėl sprendimo, kuriuo nustatoma pozicija, kurios turi būti laikomasi Europos Sąjungos (toliau – Sąjunga) vardu pagal Europos bendrijos bei jos valstybių narių ir Centrinės Afrikos tarpinį ekonominės partnerystės susitarimą (toliau – Susitarimas) 
                     1
                   įsteigtame EPS komitete dėl EPS komiteto sprendimo dėl Kroatijos Respublikos stojimo į Europos Sąjungą.
               
               
                  2.
                        PASIŪLYMO APLINKYBĖS
               
               
                  2.1.
                        ES ir Centrinės Afrikos tarpinis ekonominės partnerystės susitarimas
               
               
                  Susitarimo tikslas – nustatyti pradinę visapusiško regioninio ekonominės partnerystės susitarimo sistemą, kuri atitiktų Kotonu susitarimą. Centrinės Afrikos Šalį kol kas sudaro Kamerūno Respublika. Susitarimas laikinai taikomas nuo 2014 m. rugpjūčio 4 d.
               
               
                  2.2.
                        EPS komitetas
               
               
                  EPS komitetas yra jungtinė Susitarimo institucinė struktūra. Susitarimo 92 straipsnyje numatyta, kad EPS komitetas atsako už visų Susitarimo taikymo sričių administravimą ir jame nurodytų užduočių vykdymą. Sprendimus EPS komitetas priima bendru sutarimu. EPS komiteto veikla aprašyta jo darbo tvarkos taisyklėse
                     2
                  . 
               
               
                  2.3.
                        EPS komiteto numatomas aktas
               
               
                  Per ketvirtąjį posėdį, įvykusį [data], EPS komitetas turi priimti sprendimą dėl Kroatijos Respublikos stojimo į Sąjungą (toliau – numatomas aktas). 
               
               
                  Susitarimo 102 straipsnyje nustatyta, kad EPS komitetas gali priimti sprendimą dėl pereinamojo laikotarpio priemonių ar pakeitimų, kurių gali prireikti į Europos Sąjungą įstojus naujoms valstybėms narėms. 
               
               
                  Numatomo akto paskirtis – padaryti Susitarimo pakeitimus, kurie reikalingi dėl Kroatijos Respublikos stojimo į Sąjungą.
               
               
                  Numatomas aktas taps Šalims privalomas pagal Susitarimo 102 straipsnio 3 dalį, kurioje nustatyta: „Šalys peržiūri naujų Europos Sąjungos valstybių narių prisijungimo padarinius susitarimui. EPS komitetas gali priimti sprendimą dėl pereinamojo laikotarpio priemonių ar būtinų pakeitimų“.
               
               
                  3.
                        POZICIJA, KURIOS TURI BŪTI LAIKOMASI SĄJUNGOS VARDU
               
               
                  Kroatijos Respublika įstojo į Sąjungą 2013 m.  liepos 1 d. ir 2017 m. lapkričio 8 d. deponavo savo prisijungimo prie Susitarimo aktą Sąjungos Tarybos Generaliniame sekretoriate. Susitarimo 102 straipsnio 2 dalyje išdėstytoje prisijungimo sąlygoje nurodyta, kad Kroatija gali automatiškai prisijungti prie Susitarimo deponuodama prisijungimo aktą. Dėl kitų pakeitimų, kurie yra būtini dėl šalies stojimo, pagal prisijungimo sąlygą numatyta, kad sprendimą turi priimti EPS komitetas.
               
               
                  Todėl Sąjunga turėtų nustatyti poziciją, kurios turi būti laikomasi dėl numatomo EPS komiteto akto dėl Kroatijos Respublikos prisijungimo prie Susitarimo priėmimo;
               
               
                  šio Tarybos sprendimo priede pateikiamas sprendimo, kurį turėtų priimti EPS komitetas, projektas. 
               
               
                  Susitarimas taikomas teritorijose, kuriose galioja Sutartis dėl Europos Sąjungos veikimo (SESV), laikantis toje Sutartyje nustatytų sąlygų, ir Susitarimą pasirašiusių Centrinės Afrikos valstybių (Kamerūno) teritorijoje.
               
               
                  4.
                        Teisinis pagrindas
               
            
         
         
            
               
                  4.1.
                        Procedūrinis teisinis pagrindas
               
               
                  4.1.1.
                        Principai
               
               
                  SESV 218 straipsnio 9 dalyje numatyti sprendimai, kuriais nustatomos „pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.
               
               
                  Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ši sąvoka taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų turinį“
                     3
                  .
               
               
                  4.1.2.
                        Taikymas šiuo konkrečiu atveju
               
               
                  EPS komitetas yra Susitarimu įsteigtas organas.
               
               
                  Susitarimo dėl naujų valstybių narių stojimo 102 straipsnyje nustatyta, kad EPS komitetas gali patvirtinti bet kokias pereinamojo laikotarpio priemones ar Susitarimo pakeitimus, reikalingus dėl naujų narių įstojimo į Sąjungą.
               
               
                  Aktas, kurį EPS komitetas raginamas priimti, yra teisinę galią turintis aktas. Pagal Susitarimo 102 straipsnį numatomas aktas bus privalomas pagal tarptautinę teisę, nes juo bus padaryti tarptautinio susitarimo, kuris jau yra privalomas Sąjungai, pakeitimai.
               
               
                  Numatomu aktu Susitarimo institucinė struktūra nepapildoma ir nekeičiama.
               
               
                  Todėl siūlomo sprendimo procedūrinis teisinis pagrindas yra SESV 218 straipsnio 9 dalis.
               
               
                  4.2.
                        Materialinis teisinis pagrindas
               
               
                  4.2.1.
                        Principai
               
               
                  Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildantys, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.
               
               
                  4.2.2.
                        Taikymas šiuo konkrečiu atveju
               
               
                  Numatomo akto tikslas ir turinys yra susiję su prekyba ir su prekybos klausimais. Todėl siūlomo sprendimo materialinis teisinis pagrindas yra SESV 207 straipsnis.
               
               
                  4.3.
                        Išvada
               
               
                  Šio Tarybos sprendimo teisinis pagrindas yra SESV 207 straipsnis kartu su 218 straipsnio 9 dalimi.
               
               
                  5.
                        NUMATOMO AKTO SKELBIMAS
               
            
            
               EPS komiteto sprendimu iš dalies keičiamas Susitarimas, todėl po priėmimo jį būtina paskelbti Europos Sąjungos oficialiajame leidinyje.
            
            
               2018/0303 (NLE)
            
         
         
            
               Pasiūlymas
            
            
               TARYBOS SPRENDIMAS
            
            
               dėl pozicijos, kurios turi būti laikomasi Sąjungos vardu pagal Europos bendrijos bei jos valstybių narių ir Centrinės Afrikos tarpinį ekonominės partnerystės susitarimą  įsteigtame EPS komitete dėl Kroatijos Respublikos stojimo į Europos Sąjungą
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo (SESV), ypač į jos 207 straipsnį ir 218 straipsnio 9 dalį,
            
            
               atsižvelgdama į Europos bendrijos bei jos valstybių narių ir Centrinės Afrikos tarpinį ekonominės partnerystės susitarimą (toliau – Susitarimas)
                  4
               ,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Susitarimas Europos Sąjungos (toliau – Sąjunga) vardu sudarytas Sprendimu 2009/152/EB
                  5
                ir laikinai taikomas nuo 2014 m. rugpjūčio 4 d.;
            
            
               (2)Sutartis dėl Kroatijos Respublikos stojimo į Sąjungą pasirašyta 2011 m. gruodžio 9 d. ir įsigaliojo 2013 m. liepos 1 d.;
            
            
               (3)Kroatijos Respublika prie Susitarimo prisijungė 2017 m. lapkričio 8 d. deponuodama stojimo aktą;
            
            
               (4)Susitarimo 102 straipsnyje nustatyta, kad EPS komitetas gali priimti sprendimą dėl pakeitimų, kurių gali prireikti į Sąjungą įstojus naujoms valstybėms narėms;
            
            
               (5)EPS komitetas per [data] metinį posėdį turi priimti sprendimą dėl pritaikymo priemonių, reikalingų dėl Kroatijos Respublikos stojimo į Sąjungą;
            
            
               (6)todėl reikia nustatyti poziciją, kurios Sąjungos vardu turi būti laikomasi EPS komitete dėl Kroatijos Respublikos stojimo į Sąjungą,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               Pozicija, kurios Sąjungos vardu turi būti laikomasi per EPS komiteto, įsteigto susitarimu dėl Kroatijos Respublikos stojimo į Sąjungą, [data] metinį posėdį, grindžiama prie šio sprendimo pridedamu sprendimo projektu.
            
            
               2 straipsnis
            
            
               Priimtas EPS komiteto sprendimas skelbiamas Europos Sąjungos oficialiajame leidinyje.
            
            
               3 straipsnis
            
         
         
            
               Šis sprendimas skirtas Komisijai.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        OL L 57, 2009 2 28, p. 2.
               
               
                  
                     (2)
                  
                        OL L 17, 2017 1 21, p. 46.
               
               
                  
                     (3)
                  
                        2014 m. spalio 7 d. Teisingumo Teismo sprendimas Vokietija prieš Tarybą, C-399/12, ECLI:EU:C:2014:2258, 61–64 punktai.
               
               
                  
                     (4)
                  
                        OL L 57, 2009 2 28, p. 2.
               
               
                  
                     (5)
                  
                        OL L 57, 2009 1 28, p. 2.
               
            
      
    ---documentbreak--- 
      
         
               EUROPOS KOMISIJA
            Briuselis,2018 08 06
            COM(2018) 574 final
            PRIEDAS
            prie
            Tarybos Sprendimo
            dėl pozicijos, kurios turi būti laikomasi Sąjungos vardu pagal Europos bendrijos bei jos valstybių narių ir Centrinės Afrikos tarpinį ekonominės partnerystės susitarimą  įsteigtame EPS komitete dėl Kroatijos Respublikos stojimo į Europos Sąjungą
            
               
         
         
            
               PRIEDAS
            
            
               Projektas 
            
            
               EPS KOMITETO,
            
            
               įsteigto pagal Europos bendrijos bei jos valstybių narių ir Centrinės Afrikos tarpinį ekonominės partnerystės susitarimą,
            
            
               [data] 
            
            
               SPRENDIMAS Nr. … /2018 dėl Kroatijos Respublikos stojimo į Europos Sąjungą 
            
            
               EPS KOMITETAS,
            
            
               atsižvelgdamas į Europos bendrijos bei jos valstybių narių ir Centrinės Afrikos tarpinį ekonominės partnerystės susitarimą (toliau – Susitarimas), kuris buvo pasirašytas 2009 m. sausio 15 d. Briuselyje ir laikinai taikomas nuo 2014 m. rugpjūčio 4 d., ypač į jo 100, 102 ir 107 straipsnius,
            
            
               atsižvelgdamas į Sutartį dėl Kroatijos Respublikos stojimo į Europos Sąjungą (toliau – Sąjunga) ir 2017 m. lapkričio 8 d. Kroatijos Respublikos deponuotą prisijungimo prie Susitarimo aktą,
            
            
               kadangi:
            
            
               1)pagal Susitarimą ir šį sprendimą Centrine Afrika laikoma Kamerūno Respublika;
            
            
               2)Susitarimas taikomas teritorijoms, kuriose taikoma Sutartis dėl Europos Sąjungos veikimo (SESV), toje Sutartyje nustatytomis sąlygomis, ir Kamerūno Respublikos teritorijai;
            
            
               3)Susitarimo 102 straipsnio 3 dalyje nustatyta, kad EPS komitetas gali priimti sprendimą dėl pakeitimų, kurių gali prireikti į Sąjungą įstojus naujoms valstybėms narėms,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               Kroatijos Respublika, kaip Susitarimo Šalis, atitinkamai priima Susitarimo ir jo priedų, protokolų ir deklaracijų tekstus ir į juos atsižvelgia, kaip ir kitos Sąjungos valstybės narės.
            
            
               2 straipsnis
            
            
               Susitarimas iš dalies keičiamas taip: 107 straipsnis pakeičiamas taip:
            
            
               „107 straipsnis
            
         
         
            
               Autentiški tekstai
            
            
               Šis susitarimas sudarytas dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis; visi tekstai yra autentiški. “
            
            
               3 straipsnis
            
            
               Sąjunga perduoda Kamerūno Respublikai Susitarimo tekstą kroatų kalba.
            
            
               4 straipsnis
            
            
               Susitarimo nuostatos taikomos iš Kamerūno Respublikos į Kroatijos Respubliką ar iš Kroatijos Respublikos į Kamerūno Respubliką eksportuojamoms prekėms, kurios atitinka Susitarimo Šalių teritorijoje galiojančias kilmės taisykles ir kurios 2014 m. rugpjūčio 4 d. buvo vežamos arba laikinai saugomos muitinės sandėlyje arba laisvojoje zonoje Kamerūno Respublikoje arba Kroatijos Respublikoje.
            
            
               1 dalyje nurodytais atvejais lengvatinis režimas suteikiamas, jei importuojančios šalies muitinei per keturis mėnesius nuo šio sprendimo įsigaliojimo dienos pateikiamas eksportuojančios šalies muitinės atgaline data išduotas prekių kilmės įrodymas.
            
            
               5 straipsnis
            
            
               Kamerūno Respublika įsipareigoja dėl Kroatijos Respublikos stojimo į Europos Sąjungą neteikti ieškinių ir reikalavimų, neperduoti klausimų, nekeisti ir neatšaukti jokių nuolaidų pagal 1994 m. Bendrojo susitarimo dėl muitų tarifų ir prekybos (GATT) XXIV 6 dalį ir XXVIII straipsnį arba Bendrojo susitarimo dėl prekybos paslaugomis (GATS) XXI straipsnį.
            
            
               6 straipsnis 
            
            
               Šis sprendimas įsigalioja jo pasirašymo dieną.
            
            
               Tačiau 3 ir 4 straipsniai taikomi nuo 2014 m. rugpjūčio 4 d.
            
            
               Priimta xxx, ...
            
            
                     
                        Kamerūno Respublikos vardu 
                     
                  
                  
                     
                        Europos Sąjungos vardu